section_heading: Povijest i kultura
paragraph_text: U Raju se nalazi i slavna grobnica šijitskog sveca Abdol Azim-šaha, kao i Togrulov toranj iz 12. stoljeća. Iz ranijeg razdoblja datira i grobnica posvećena princezi Šarbanu, najstarijoj kćeri posljednjeg vladara Sasanidskog Carstva. Ona se udala za Muhamedovog unuka Husajn ibn Alija, kojem je rodila Zajn al-Abidina, četvrtog svetog imama u šijitskom islamu. Prema navedenoj princezi nazvan je i obližnji brežuljak. Ipak, neki izvori tvrde kako je grobnica prvotno bila posvećena zoroastrijskoj božici Anahiti, te kako je preimenovana nakon dolaska islama. U neposrednoj blizini grada Raja satrap Bes ubio je Darija III., posljednjeg Ahemenidskog Perzijskog Carstva.